Diari Oficial de la Generalitat Valenciana


Sumari del DOGV 3028, del 04-07-1997 (1997/8855)

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament de Cullera.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3028

Data del DOGV
:   04-07-1997

Secció del DOGV
:   ALTRES ANUNCIS - EXPROPIACIONS

Número del document
:   1997/8855


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament de Cullera.  
El Govern Valencià, en la reunió del dia 17 de juny de 1997, adoptà l'acord següent:  
L'Ajuntament de Cullera, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets sotmesos a l'expedient d'expropiació forçosa per a l'execució del projecte de construcció d'un dipòsit d'aigua potable a la Partida Cabeçol junt al camí de la Primera Collada.  
Aquesta declaració d'urgent ocupació es justifica per les raons següent:  
El servei de proveïment i distribució d'aigua és un servei públic municipal de prestació obligatòria, segons allò disposat en els articles 25.2.l) i 26.1.a) de la Llei 7/1985, de 2 d'abril, Reguladora de les Bases del Règim Local, servei que en el municipi de Cullera es presta mitjançant l'empresa mixta Aigües de Cullera, SA, constituïda en escriptura pública de 14 de desembre de 1992, atorgada davant el notari Sr. Arturo Fos Martí amb el núm. 1899 del seu protocol.  
Concorren en aquest cas circumstàncies extraordinàries que requereixen la urgent ocupació dels béns, per tal de procedir a la immediata execució del projecte, segons s'exposa en aquest i es justifica en escrit presentat pel gerent de l'empresa Aigües de Cullera, SA.  
En aquests documents s'exposa que les zones del Far i del Dosel, de gran afluència turística, estan situades en el punt extrem de la xarxa i manquen d'instal·lacions d'emmagatzemament, llevat de la zona Alta del Far, que disposa d'un xicotet dipòsit de 600 m3. La resta del Far i el Dosel utilitzen directament la xarxa, per la qual cosa pateixen problemes de proveïment. Per aquest motiu, resulta necessari dur a terme amb urgència l'execució del projecte, que garantirà un dia d'autonomia en època punta.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han estat resoltes pel ple de la Corporació. En l'expedient consten l'aprovació del projecte tècnic d'obres, l'acta de replanteig i l'oportuna retenció de crèdit.  
Per tant, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Presidència, el Govern Valencià, acorda:  
Declarar la urgent ocupació dels béns i drets sotmesos a expedient d'expropiació forçosa instruït per l'Ajuntament de Cullera per a l'execució del projecte de construcció d'un dipòsit d'aigua potable a la Partida del Cabeçol junt amb el camí de la Primera Collada.  
Bé afectat  
Identificació i situació: part de la parcel·la 1-f del polígon 62, Partida del Cabeçol, del municipi de Cullera.  
Naturalesa i cultiu: finca rústica amb matolls i mont baix. Sense cultiu.  
Límits: nord, sud i oest, amb la resta de la finca matriu de què se segrega; est, camí públic d'accés i la resta de la finca matriu de què se segrega.  
Dades registrals: tom 1001, llibre 257 de Cullera, foli 75, finca 7773.  
Superfície afectada: 1230,97 metres quadrats.  
Propietari i domicili: Empresa Municipal Urbanitzadora de Cullera, SA., en anagrama UMUCSA, domicili plaça de la Mare de Déu, 5. 46327 Cullera. Representant legal: Sr. Carlos J. Moreno García.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), tot això sense perjudici que les persones interessades puguen interposar qualsevol altre recurs que consideren oportú.  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO